GP de Xapón - Wikipedia

# GP de Xapón

### Na Galipedia, a wikipedia en galego.

O Circuíto de Suzuka é un autódromo localizado en Suzuka, na Prefectura de Mie, Xapón, sede do Gran Premio de Xapón de Fórmula 1. Utilizado tamén para outros eventos do deporte motor, trátese dun dos circuítos máis antigos e famosos do país.

Deseñado nos 70 por John Hugenholtz, Suzuka é un circuíto único, sendo un dos poucos no mundo que presentan un trazado en forma de "8". Naturalmente, non existe intersección ningunha na pista, senón que una sección da pista pasa por encima da outra por medio duna sección elevada.

Suzuka ten unha longa historia de carreiras de F1 apaixonantes; sendo tradicionalmente a última o anteúltima carrera do campionato, moitos títulos de pilotos e construtores foron decididos neste circuíto.

A seguridade do circuíto foi seriamente cuestionada tras dous importantes accidentes en 2002 e 2003. No 2002, o piloto de Toyota F1 Allan McNish sufriu un accidente a altas velocidades na curva 130R, na cal atravesou unha cerca de metal. McNish resultou ileso, inda que non volveu a competir na Fórmula 1 desde entón. En cambio, o accidente de 2003 tivo un saldo tráxico: o piloto de MotoGP Daijiro Kato perdeu a vida tras impactar contra un muro dunha chicane. Ambas seccións da pista foron modificadas tras estes feitos.

A serie NASCAR pasou por este autódromo en 1996 e 1997. Na proba de 1996, ocorreu un feito tráxico ao perderse a vida do conductor do automóbil de seguridade, Elmo Langley.

## [editar] Enlaces externos

- Páxina oficial

Traído desde "http://gl.wikipedia.org../../../g/p/_/GP_de_Xap%C3%B3n_14a6.html"

Categoría: Formula 1

##### Views

- Artigo
- Discusión
- Revisión actual

##### Procura